बोले- लव स्टोरी में हिटलर कहां से आया, 21 जुलाई को ओटीटी पर होगी रिलीज
From Love story to World war 2, Varun Dhawan and Janhvi Kapoor Starrer Bawaal Trailer left public confused, जान्हवी कपूर और वरुण धवन स्टारर फिल्म ‘बवाल’ का ट्रेलर रिलीज हो चुका है। हालांकि, इसे देखने के बाद कुछ लोग कन्फ्यूज हैं।
जान्हवी कपूर और वरुण धवन स्टारर फिल्म ‘बवाल’ का ट्रेलर रिलीज हो चुका है। हालांकि, इसे देखने के बाद कुछ लोग कन्फ्यूजन में हैं। ट्रेलर देखकर सोशल मीडिया यूजर्स ने मेकर्स से कई तरह के सवाल किए हैं।
दरअसल फिल्म में वर्ल्ड वॉर 2 के कॉन्टेक्स्ट में एक लव स्टोरी पेश की गई है, जो लोगों को कन्फ्यूज कर रही है। इससे पहले फिल्म के टीजर को भी कन्फ्यूज्ड पब्लिक रिएक्शन मिला था।
कैसा है ट्रेलर
ट्रेलर की शुरुआत वरुण धवन के कैरेक्टर अज्जू से होती है जो लखनऊ का रहने वाला है। अज्जू की मुलाकात निशा (जान्हवी कपूर) से होती है। दोनों के बीच कुछ भी कॉमन नहीं है फिर भी दोनों शादी कर लेते हैं।
शादी के बाद दोनों यूरोप जाते हैं जहां दोनों की लाइफ में वर्ल्ड वॉर 2 से जुड़ी घटनाओं की असर पड़ने लगता है। फिल्म के कई डायलॉग्स में वर्ल्ड वॉर से जुड़े एग्जाम्पल कोट किए गए हैं। इसमें हिटलर के गैस चैम्बर्स और होलोकॉस्ट की झलक भी देखने को मिली।
कुछ इस तरह का पब्लिक रिएक्शन मिला
इस ट्रेलर को देखने के बाद एक यूजर ने ट्वीट किया, ‘बवाल के ट्रेलर में लव स्टोरी में हिटलर का एंगल कहां से आ गया?’ इसके अलावा एक यूजर ने कमेंट किया, ‘अगर बवाल की कहानी में होलोकॉस्ट को अजीब तरीके से टूटी हुई शादियों से जोड़कर दिखाया जाता है तो यह एक साइन है कि मॉर्डन फिल्म डायरेक्टर्स ने अपना प्लॉट खो दिया है।’
यूजर ने पूछा- हम सब हिटलर की तरह कैसे?
वहीं एक अन्य यूजर ने लिखा, ‘मैंने हाल ही में बवाल का ट्रेलर देखा है और मुझे समझ नहीं आता कि इंडियंस को हिटलर से इतना ऑब्सेशन क्यों है? क्या मतलब है कि हम सब थोड़े हिटलर जैसे ही हैं? हम और हिटलर एक जैसे कैसे हो सकते हैं?’
पहली बार साथ काम कर रहे जान्हवी और वरुण
‘दंगल’ और ‘छिछोरे’ फेम नितेश तिवारी ने इस फिल्म को डायरेक्ट किया है। जान्हवी कपूर और वरुण धवन इस फिल्म में पहली बार साथ काम करते नजर आएंगे। दोनों की केमिस्ट्री भी पसंद की जा रही है। फिल्म को साजिद नाडियाडवाला, अश्विनी अय्यर तिवारी और नितेश तिवारी ने मिलकर प्रोड्यूस किया है।